परवाणू-शिमला नेशनल हाईवे के फोरलेन बनने के काम में अब तक हज़ारों पेड़ों की बलि दी जा चुकी है। अभी तो 35 प्रतिशत काम ही हुआ है। उसमें भी पहाडिय़ां लगातार खिसक रही हैं। निर्धारित कौण ज्यादा भीतर तक पहाडिय़ां दरक चुकी हैं। इस हाईवे पर पिछली तीन-चार बरसात से हर रोज मलबा नीचे गिर रहा है। कई बार घंटों हाईवे बंद रहता है या उस पर लंबा जाम लग जाता है। जब खुलता है तब भी खतरा बना रहता है कि पता नहीं कब ऊपर से मलबा मौत बनकर आ गिरे।